CELEX: 62014CN0163
Language: et
Date: 2014-04-04 00:00:00
Title: Kohtuasi C-163/14: 4. aprillil 2014 esitatud hagi – Euroopa Komisjon versus Belgia Kuningriik

16.6.2014   
            
            
               ET
            
            
               Euroopa Liidu Teataja
            
            
               C 184/17
            
         4. aprillil 2014 esitatud hagi – Euroopa Komisjon versus Belgia Kuningriik
   (Kohtuasi C-163/14)
   2014/C 184/21
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: F. Clotuche-Duvieusart ja I. Martínez del Peral)
   
      Kostja: Belgia Kuningriik
   
      Hageja nõuded
   
   
               —
            
            
               tuvastada, et kuna Belgia Kuningriik ei vabastanud, nagu seda näeb ette Euroopa Liidu privileegide ja immuniteetide protokolli artikli 3 teine lõik, Euroopa Liidu institutsioone ja organeid kohustusest tasuda Brüsseli piirkonna elektrituru korralduse määruse artiklis 26 ning Brüsseli piirkonna gaasituru korralduse määruse (muudetud) artiklis 20 ette nähtud tasu ning keeldus Brüsseli piirkonna poolt selliselt saadud tasu tagastamast, rikkus ta kohustusi, mis tulenevad Euroopa Liidu privileegide ja immuniteetide protokolli artikli 3 teisest lõigust;
            
         
               —
            
            
               mõista kohtukulud välja Belgia Kuningriigilt.
            
         
      Väited ja peamised argumendid
   
   19. juuli 2001. aasta määrus Brüsseli piirkonna elektrituru korralduse kohta ning 1. aprilli 2004. aasta määrus Brüsseli piirkonna gaasituru korralduse kohta (muudetud) sätestavad, et Brüsseli piirkond nõuab elektrienergia ja gaasi tarnijatelt tasu. See kohalikul tasandil kehtestatud tasu nõutakse seejärel sisse lõpptarbijalt ja seega liidu institutsioonidelt elektrienergia või gaasi tarnimisel vastavalt lõpptarbijate kasutada antud võimsuse (elekter) või lõpptarbijate asukohta paigaldatud mõõdikute näitude (gaas) alusel.
   Komisjon leiab, et kohalikul tasandil kehtestatud tasusid tuleb pidada kaudseks maksuks, mille Belgia ametiasutused nõuavad sisse, kui institutsioonid teevad ametlikuks kasutuseks ulatuslikke oste ning kui elektrienergia ja gaasi hind selliseid makse sisaldab. Komisjon rõhutab, et kaudse maksu tuvastamiseks ei ole vaja asjaolu, et maksu tasumise kohustus on lõpptarbijal, sõnaselgelt õigusnormides välja tuua ja et määrav on see, et maks nõutakse sisse, kui tekivad kulutused või tarbimise korral. Seega leiab ta, et Belgia Kuningriik on kohustatud Euroopa Liidu privileegide ja immuniteetide protokolli artikli 3 teise lõigu alusel need kaudsed maksud või müügimaksud liidu institutsioonidele tagastama.
   Komisjon väidab, et selliseid kohalikul tasandil kehtestatud tasusid ei saa pidada tasudeks, mis katavad üksnes kommunaalteenuste kulusid, ja et need ei kuulu seetõttu Euroopa Liidu privileegide ja immuniteetide protokolli artikli 3 kolmandas lõigus sätestatud erandi kohaldamisalasse. Nimelt on nende tasude eesmärk rahastada avaliku teenuse osutamise erinevate ülesannete täitmist ja nende abil rahastatakse osaliselt ametiasutuste poolt sellise poliitika elluviimist, mis lähtub avalikust huvist (näiteks sotsiaaltariif, majapidamistele tarnitava elektrienergia minimaalne kogus) või keskkonnakaitsest (näiteks energia tõhusa kasutamise edendamine). Need tasud ei kujuta endast tasu just institutsioonidele osutatud teenuste eest.